જો તમે કોઈને પ્રેમ કરવા માટે અને વળતો પ્રેમ મેળવવા માટે ઝૂરતા હોવ તો પછી તમે જેને પ્રેમ કરતાં હોવ તેને એક સવાલ પૂછીને શરૂઆત કરો, “તારા માટે શું મહત્વનું છે?” ત્યારબાદ, સામેવાળી વ્યક્તિને સાંભળો અને તેની વાત પ્રત્યે બરાબર ધ્યાન આપો. અને તે પ્રમાણે તમારા વિચાર, વાણી અને વર્તનમાં એકસુત્રતા લાવો. અને પછી વળતો પ્રેમ મળે તેની રાહ જુઓ. તમને વળતો પ્રેમ મળશે. કારણકે, પ્રેમ ફક્ત એક જ વસ્તુને આકર્ષી શકતો હોય છે અને તે છે પ્રેમ. તમે સામેવાળી વ્યક્તિને એ રીતે પ્રેમ કરો જે રીતે તે ઇચ્છતી હોય તેને પોતાને કોઈ પ્રેમ કરે, અને તમને એ રીતે પ્રેમ કરવામાં આવશે જે રીતે તમને પ્રેમ મળે તેનું તમે સ્વપ્ન જોતાં હોવ. તમે જેમ પ્રેમ કરવાનું ચાલુ રાખો, તમારા પોતાનાં સ્વપ્નાઓ અને મહત્વકાંક્ષાઓ સમયની સાથે બદલાતાં જશે. આ નવો બદલાવ તમને વધારે સારી રીતે એવી જગ્યાએ ગોઠવશે કે જ્યાંથી તમારા ઉપર કૃપા અને પ્રેમ સતત વરસતા રહે. ધીરજ રાખજો જો કે.